Η θρυλική ρεβυθάδα Σίφνου
Η ρεβυθάδα της Σίφνου είναι θρυλική. Για να την πετύχουμε και στο σπίτι σιγομαγειρεύουμε τα ρεβύθια στη γάστρα.
700 γρ. ρεβύθια (μουλιασμένα αποβραδίς σε νερό μαζί με 1 κουτ. γλυκού σόδα μαγειρική), 2 φύλλα δάφνης, 2 μεγάλα κρεμμύδια, σε χοντρά καρέ, 300 ml ελαιόλαδο, 2 κουτ. γλυκού αλάτι, 1/4 κουτ. γλυκού φρεσκοτριμμένο πιπέρι
Για την φτιάξουμε την θρυλική ρεβυθάδα της Σίφνου πρώτα ξεπλένουμε τα ρεβίθια και τα στραγγίζουμε.Προθερμαίνουμε τον φούρνο στους 220°C.Τα βάζουμε στη γάστρα και ρίχνουμε τα δαφνόφυλλα, τα κρεμμύδια, το ελαιόλαδο, αλάτι, πιπέρι και περίπου 1.800 ml νερό (πρέπει να σκεπάζει όλα τα υλικά).Κλείνουμε καλά με το καπάκι της γάστρας και ψήνουμε στον φούρνο για 1 ώρα.Χαμηλώνουμε στους 170°C και ψήνουμε για άλλη 1 ώρα.Χαμηλώνουμε, τέλος, στους 120°C και ψήνουμε για τουλάχιστον 4 ώρες (ιδανικά όλο το βράδυ, περίπου 8 ώρες), μέχρι να εξατμιστεί το νερό και να μείνει το φαγητό με το λάδι του.Συνοδεύουμε με λεμόνι, πράσινες ελιές και χωριάτικο ψωμί.
Ρεβύθια,Vegan,Νηστίσιμα